***QADR SURASI***

Bu sura ham Makkada nozil qilingan bo‘lib, besh oyatdan iboratdir. Unda so‘z insoniyat tarixida misli ko‘rilmagan bir kecha haqida — insonlarga bu hayotidunyodan chin insoniy hayot kechirib o‘tish yo‘l-yo‘riqlarini ko‘rsatib beradigan so‘nggi mukammal ilohiy dasturul-amal bo‘lmish Qur’oni Karim nozil bo‘la boshlagan nihoyat qadrli bir Kecha va uning fazilatlari haqida boradi. Mehribon va rahmli Alloh nomi bilan (boshlayman). 1. Albatta Biz u (Qur’on)ni Qadr kechasida nozil qildik. 2. (Ey Muhammad), Qadr kechasi nima ekanligini siz qaerdan bilar edingiz? 3. Qadr kechasi ming oydan yaxshiroqdir. I z o h . Demak u kechada qilingan toat-ibodat ham ming oylik ibodatdan yaxshiroq bo‘ladi. Biz bu kechaning barakoti haqida «Duxon» surasining 2-5 oyatlari tarjimasi va izohida aytib o‘tgan edik. Ko‘pchilik ulamolarning aytishlaricha, Qadr kechasi ramazon oyining yigirma yettinchi kechasidir. 4. U (kecha)da farishtalar va Ruh (ya’ni Jabroil alayhis-salom) Parvardigorlarining izni-ixtiyori ila (yil davomida qilinadigan) barcha ishlar bilan (osmondan zaminga) tushurlar. 5. U (kecha) to tong otgunicha tinchlik-omonlikdir.